ดอกเบี้ยบานสะพรั่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

‘กสิกรไทยธนาคารกรุงเทพ’ขยับขึ้นตามตลาดทหารไทยสั่งตรึงฝากกู้
โพสต์ทูเดย์ — ธนาคารแข่งกันขึ้นดอกเบี้ย ล่าสุดกสิกรไทยปรับขึ้นดอกเบี้ยลูกค้ารายใหญ่เบิกเกินบัญชีเท่ากรุงไทย แต่ดอกเบี้ยรายย่อยต่ำกว่า
น.ส.ขัตติยา อินทรวิชัย รองกรรมการผู้จัดการ ธนาคารกสิกรไทย เปิดเผยว่า ธนาคารปรับขึ้นอัตราดอกเบี้ยเงินฝากประจำ 0.10.6% และอัตราดอกเบี้ยเงินกู้ 0.050.15% มีผลตั้งแต่วันที่ 19 ก.ค.นี้เป็นต้นไป
สำหรับรายละเอียดของดอกเบี้ยที่ปรับขึ้นใหม่ อัตราดอกเบี้ยเงินฝากประจำ 3 เดือน ปรับจาก 0.65% เป็น 0.75% เงินฝากประจำ 6 เดือน ปรับจาก 0.65% เป็น 1% เงินฝากประจำ 12 เดือน วงเงินฝากต่ำกว่า 10 ล้านบาท ปรับจาก 0.65% เป็น 1% เงินฝากตั้งแต่ 10 ล้านบาทขึ้นไป ปรับจาก 0.65% เป็น 1.25% เงินฝากประจำ 24 เดือน ปรับจาก 1.5% เป็น 1.75% และเงินฝากประจำ 36 เดือน ปรับจาก 1.75% เป็น 2% 
ขณะเดียวกัน ก็ได้ปรับอัตราดอกเบี้ยเงินกู้ลูกค้ารายใหญ่ชั้นดี (เอ็มแอลอาร์) จากอัตรา 5.85% เป็น 6% อัตราดอกเบี้ยเงินกู้เบิกเกินบัญชีสำหรับลูกค้าชั้นดี (เอ็มโออาร์) ปรับขึ้นจาก 6.15% เป็น 6.25% และอัตราดอกเบี้ยเงินกู้ลูกค้าราย ย่อยชั้นดี (เอ็มอาร์อาร์) ขยับขึ้นจาก 6.45% เป็น 6.5% 
น.ส.ขัตติยา กล่าวว่า การปรับขึ้นอัตราดอกเบี้ยเงินฝากและเงินกู้ในครั้งนี้ เพื่อให้สอดคล้องกับภาวะเศรษฐกิจโดยรวมของประเทศ และนโยบายของทางการที่ได้ส่งสัญญาณของทิศทางการปรับขึ้นของ อัตราดอกเบี้ยนโยบาย
แหล่งข่าวจากธนาคารกสิกรไทยเปิดเผยว่า การปรับขึ้นดอกเบี้ยเงินฝากมากกว่าดอกเบี้ยเงินกู้ในรอบนี้ ไม่เกี่ยวกับการถูกกดดันส่วนต่างอัตราดอกเบี้ย แต่เกิดจากการแข่งขันของตลาด เพราะมีการแข่งขันทั้งลูกค้ารายใหญ่และรายย่อยสูง
รายงานข่าวจากธนาคารกรุงเทพ เปิดเผยว่า ธนาคารได้มีการประกาศปรับอัตราดอกเบี้ยเงินฝากประจำ และเงินกู้ โดย เงินฝากประจำ 3 เดือน จาก 0.75% เป็น 0.875% เพิ่มขึ้น 0.125% เงินฝากประจำ 6 เดือน จาก 0.75% เป็น 1% เพิ่มขึ้น 0.25% เงินฝากประจำ 12 เดือน จาก 0.75% เป็น 1.25% เพิ่มขึ้น 0.50% เงินฝากประจำ 24 เดือน จาก 1.50% เป็น 1.75% เพิ่มขึ้น 0.250% และเงินฝากประจำ 36 เดือน จาก 1.75% เป็น 2% เพิ่มขึ้น 0.25% 
สำหรับดอกเบี้ยเงินกู้ปรับเพิ่ม 0.125% โดยดอกเบี้ยสำหรับลูกค้ารายใหญ่ชั้นดี ประเภทเงินกู้เอ็มแอลอาร์ปรับจาก 5.875% เป็น 6.0% ดอกเบี้ยเอ็มโออาร์จาก 6.125% เป็น 6.25% และดอกเบี้ยเอ็มอาร์อาร์ จาก 6.375% เป็น 6.50% ดอกเบี้ยสูงสุดและกรณีผิดนัดชำระหนี้เท่ากับ 11.5% และ 15% มีผลเริ่มใช้วันที่ 19 ก.ค.นี้
แหล่งข่าวจากธนาคารทหารไทยเปิดเผยว่า ธนาคารยังไม่พิจารณาดอกเบี้ยเงินกู้และเงินฝากช่วงนี้